ཁྲོ་ཆེན་རྒྱལ་བུ་ལྷ་སྲས་ལྷ་དབང་ནོར་བུ་ལ་གདམས་པ།
ཤར་རྫ་བཀྲ་ཤིས་རྒྱལ་མཚན། (༡༨༥༩་་༡༩༣༤)
༄༅༅། །སྤྱི་གཙུག་འདབ་བརྒྱ་སྤུངས་པའི་གེ་སར་སྟེང༌། །ཉ་གང་ཟླ་བ་གནོན་པའི་འོད་དཀར་གདན།།
གདུལ་བྱ་འདུལ་བྱེད་སྤྲོ་བསྡུའི་མངའ་དབང་བདག །ལྷ་ཡི་ལྷ་གཅིག་གཤེན་ལྷ་འོད་དཀར་མཁྱེན།།
སྔོན་ནས་སྦྱིན་ཚོགས་བསགས་པའི་རྣམ་དཀར་འབྲས། །དལ་བརྒྱད་འབྱོར་བཅུ་ཁྱད་བོན་བདུན་
ལྡན་པའི། །དབང་ཆེན་རྒྱལ་གྱི་ལུས་རྟེན་ཐོབ་པའི་དུས། །རང་གཞན་དགེ་བའི་ལམ་ལ་བཀོད་པར་དབང་།།
དེ་ཡང་མི་ལུས་ཙམ་ཡང་ཐོབ་དཀའ་ན། །རྒྱལ་པོའི་ལུས་རྟེན་ཐོབ་པ་དེ་བས་དཀོན། །མི་ལུས་ཙམ་ནི་ཚེ་
སྔོན་དགེ་བའི་ལས། །བསགས་དང་ཚུལ་ཁྲིམས་སྣ་རེ་བསྲུང་བས་ཐོབ། །དགེ་བ་ཤིན་ཏུ་རྒྱ་ཆེས་མིའི་རྒྱལ་
པོ། །དེ་ལས་དཔག་པས་འཁོར་ལོས་བསྒྱུར་རྒྱལ་དང༌། །སུམ་ཅུ་རྩ་གསུམ་ལྷ་སོགས་ཐོབ་པའོ། །མི་ལུས་
ཙམ་ལའང་ངེས་འབྱུང་སེམས་ལྡན་པས། །རང་དོན་སངས་རྒྱས་བསྒྲུབ་པའི་མཐུ་ཡོད་ཀྱང༌། །གཞན་དག་
དགེ་བའི་ལས་ལ་སྦྱོར་མི་ནུས། །དབང་ཆེན་རྒྱལ་པོའི་ལུས་རྟེན་ཐོབ་དུས་འདིར། །རང་དོན་སངས་རྒྱས་
འབྲས་བུ་བསྒྲུབ་པ་དང༌། །གཞན་དག་སྡིག་སྡོམ་དགེ་བསྐུལ་ཤུགས་ཀྱིས་འགྲུབ། །ལར་ནི་རྒྱལ་པོ་མི་
དཔོན་དབང་ཆེན་གྱིས། །དགེ་ལ་དབང་བསྒྱུར་རྒྱལ་ཁམས་དགེ་ལ་འགྱུར། །སྡིག་ལ་དབང་བསྒྱུར་རྒྱལ་
ཁམས་སྡིག་ལ་འགྱུར། །དེ་དག་རང་རང་སྔོན་གྱི་ལས་འཕྲོ་ཡིན། །དཔེར་ན་ཀོང་ཙེ་འཕྲུལ་གྱི་རྒྱལ་པོ་དང༌།།
སྡིག་ཅན་གཏོ་བུ་དོད་དེ་ལྟ་བུའོ། །དེ་ཕྱིར་ལྷ་སྲས་ལྷ་དབང་ནོར་བུ་ཁྱོད། །དབང་ཆེན་རྒྱལ་གྱི་ལུས་རྟེན་ཐོབ་
དུས་འདིར། །སྔར་བྱས་སྡིག་པའི་ལས་ལ་འགྱོད་བཤགས་གྱིས། །ཕྱིན་ཆད་སྡིག་པའི་ལས་ལ་དུག་ལྟར་
འཛེམ། །རྒྱལ་པོའི་ལས་ལ་གསོད་གཅོད་རྒྱོབ་བརྡུང་དང་། །ངན་ཤག་རྩོད་པ་སྡིག་པའང་བྱ་དགོས་ཀྱང་།།
དེ་ལས་སྲོག་གཅོད་ལས་འདི་རང་སྲོག་ལ། །ཐུགས་ཀྱང་བྱར་མི་རུང་བས་གཏན་དུ་སྤོངས། །དེ་མིན་བཀའ་
བཀྱོན་རྒྱོབ་བརྡུང་དྲག་པོ་སོགས། །བྱ་དགོས་ཐུགས་ཀྱང་སྡིག་བསྡོམ་ཕྱིར་ཡིན་ན། །ཕ་མས་བུ་ཚ་ངན་ལ་
བསྡིག་པ་བཞིན། །བསམ་བཟང་སྤྱོད་པས་ཟིན་བྱས་མི་འགལ་ཙམ། །བདེན་པ་བདེན་ཚུག་རྫུན་པ་ཆད་
པས་གཅོད། །བདེན་རྫུན་ཤན་ཕྱེད་རང་སེམས་དཔང་པོར་ཚུགས། །རྒྱུ་ངོ་ཤག་ངོ་ཟས་ངོ་མ་གཏོང་ཞིག།
རྒྱལ་པོ་ཟེར་བ་ཉམས་ཆུང་ཕ་མ་དང༌། །བཙན་པོའི་གཉའ་ནོན་ཀུན་ལ་བྱམས་སྙིང་དགོས། །སྔར་ནས་
རྒྱལ་པོ་རང་གི་དབང་ཁྲལ་དང༌། །ཐོབ་ཐང་གང་ཡོད་དེ་ལས་ཐོབ་མེད་དང༌། །བཙན་བཙུགས་ནོར་ཕྲོག་

ཞལ་གདམས་བསླབ་བྱའི་སྐབས།
161
ཉེས་མེད་ཆད་པས་གཅོད། །དེ་དག་ཤིན་ཏུ་མི་རུང་རྟག་ཏུ་སྤོང༌།།
ད་རེས་རྒྱལ་སྲིད་རང་ལག་ཡོད་དུས་འདིར། །རྒྱུ་ནོར་སེར་སྣ་མ་ཆེ་དགེ་ཕྱོགས་ཐོངས། །དགེ་
ཕྱོགས་རྒྱུ་རྫ་ས་ཆེ་ཆུང་གང་གཏོང་ཡང༌། །རང་གི་ནོར་གྱིས་རང་ལ་ཕན་པ་ཡིན། །ལོངས་སྤྱོད་དགེ་ཕྱོགས་
མ་སོང་ཕྱིས་ལུས་ན། །ང་རང་རྒྱུ་ནོར་ཟེར་ནའང་རང་རྒྱུ་མིན། །མི་རྟག་འཆི་བའི་དུས་སུ་ལུས་རྒྱུ་ཡིན། །ཕྱིས་
སུ་ལུས་ན་གཞན་གྱི་རྒྱུ་ཡིན་པས། །རང་གི་མིན་ཏེ་ཤི་བོའི་རྗེས་མི་འབྲེང༌། །ལོངས་སྤྱོད་ཐམས་ཅད་དགེ་
ཕྱོགས་སང་གྱུར་ན། །རྒྱལ་སྲིད་སྟོངས་པས་དོགས་པ་གཏན་ནས་མེད། །དཔེར་ན་དོ་ནུབ་རྒྱ་མཚོའི་ལན་ཚྭ་
ཀུན། །ཟད་ཀྱང་སོང་ཉིན་སྔར་བཞིན་ཆགས་དང་མཚུངས། །སྤྱིར་ནི་སྣོད་བཅུད་ཐམས་ཅད་མི་རྟག་ཅིང་།།
ཁམས་གསུམ་སེམས་ཅན་མ་ལུས་ཀུན་ཀྱང་འཆི། །ཞང་ཞུང་རྒྱལ་པོ་ལི་མུར་རྒྱལ་ཞེས་དང༌། །བོད་རྒྱལ་
གཉའ་ཁྲི་བཙད་པོ་མན་ཆད་ནས། །རྒྱལ་པོ་ཁྲི་སྲོང་ལྡེ་བཙན་ཡན་ཆད་དུ། །རྒྱལ་རབས་སུམ་ཅུ་རྩ་བདུན་
བོན་གྱུར་ཀྱང༌། །དིང་སང་ལོ་རྒྱུས་ཙམ་ལས་གཅིག་ཀྱང་མེད། །དེ་ལས་རང་རེའི་རིང་ལ་སྨད་རྒྱ་ནག །སྟོད་
ནས་ལྷ་ས་བར་ན་རྒྱལ་ཕྲན་རྣམས། །དུས་ལ་འཕོ་འགྱུར་ལེགས་ཉེས་མཐོང་ཆོས་བཞིན། །གཞན་རྗེས་
དཔག་ནས་རང་ལའང་མི་རྟག་སོམས། །དེ་བས་ཉེ་བ་རང་གི་ཕ་མའི་རྗེས། །ཞིབ་ཏུ་རྟོགས་དང་ངེས་ཤེས་
འདྲོང་བར་ནུས།།
ཤི་བའི་འོག་ཏུ་རྒྱལ་དང་འབངས་ཞེས་མེད། །ཕྱུག་དང་དབུལ་མེད་བཙན་པོ་ཉམ་ཆུང་མེད།།
གང་ལའང་དགེ་བ་ཡོད་དེ་ངོ་སོ་མཐོ། །གང་ལའང་སྡིག་ཚབས་ཆེ་དེ་ལས་རེ་ངན། །སྡིག་པ་བྱས་པའི་
འབྲས་མེད་ཆུད་ཟོས་མིན། །དཔེར་ན་ཉེས་ཅན་དག་ལ་མིའི་རྒྱལ་པོས། །ཉེས་པ་ཆེ་ཆུང་ཁྲིམས་ལས་བྱེད་
པ་བཞིན། །སྡིག་པ་ཆེ་ཆུང་རྣམ་སྨིན་དེ་བཞིན་མྱོང་། །དེ་ཡང་འཇིག་རྟེན་ཚེ་འདིའི་ཉེས་པ་ནི། །ཅི་ལྟར་ཆེ་ནའང་
རྒྱལ་པོས་ལན་གཅིག་གསོད། །མིག་འབྲས་ཕྱུངས་དང་ཡན་ལག་གཅོད་པ་སོགས། །དབྱུག་པས་བྲབ་ཙམ་
དེ་ལས་བྱ་ཐབས་མེད། །དེ་ནི་དམྱལ་བའི་ཁྲིམས་ལ་འོལ་ཙམ་ཡིན། །དམྱལ་བའི་སྡུག་བསྔལ་མེས་
བསྲེགས་མཚོན་གྱིས་གཏུབ། །ཉིན་རེ་ལའང་ཤི་སོས་བཅོ་བརྒྱད་རེ། །དགོས་ཤིང་བསྐལ་པ་བརྒྱ་སྟོང་ཁྲི་
འབུམ་ལ། །ཐར་པའི་དུས་མེད་སྡུག་བསྔལ་བཟོད་ཀླག་མེད། །ད་ལྟའི་མེ་འདིས་རང་ལུས་བསྲེགས་པ་དང༌།།
མཚོན་གྱིས་གཅོད་གཏུབ་གཤགས་སོགས་མི་བཟོད་ན།། དམྱལ་བའི་སྡུག་བསྔལ་བཟོད་པར་ག་ལ་ནུས།།
ཞིབ་ཏུ་མནོ་བསམ་ཐོངས་དང་ལྷ་སྲས་ལགས། །ངན་སོང་གསུམ་གྱི་སྡུག་བསྔལ་བཟོད་དཀའ་བ། །ཚེ་
འདིའི་ཞེ་སྡང་འདོད་ཆགས་གཏི་མུག་གིས། །ཀུན་ནས་བསླངས་པའི་སྡིག་བཅུའི་འབྲས་བུ་ངེས། །དགེ་སྡིག་
འབྲས་བུ་བདེ་སྡུག་སྨིན་ལུགས་ནི། །དཔྱིད་ལ་ས་བོན་བྲ་སྲན་ནས་འབྲས་ལས། །སྟོན་ཀར་འབྲས་བུ་རང་

162
ཞལ་གདམས་དང་མགུར་གླུ་གཅེས་བཏུས།
ང་སྨིན་བཞིན། །དགེ་བཅུ་བྱས་ལས་འབྲས་བུ་བདེ་སྐྱིད་སྨིན། །སྡིག་བཅུ་བྱས་ལས་འབྲས་བུ་སྡུག་
བསྔལ་སྨིན། །དགེ་སྡིག་ཆུང་ངུ་རེ་བསགས་འབྲས་བུའང༌། །ཆུད་མི་འཛའ་སྟེ་བདེ་སྡུག་སྨིན་པར་ངེས།།
དགེ་སྡིག་གཉིས་ཀ་སྔོན་དུ་བསམ་པས་ཟིན། །རྗེས་སུ་ཡི་རངས་བཅས་པའི་དཀར་ནག་ལས། །གང་བྱས་
ཆུང་ཡང་འབྲས་བུ་ཆེན་པོར་སྨིན། །དེ་ཕྱིར་དགེ་སྡིག་སྤང་བླང་ཞིབ་ཏུ་སྤྱོད།།
རྟག་ཏུ་དད་པ་མོས་གུས་དག་སྣང་བསྐྱེད། །བླ་མ་སངས་རྒྱས་བོན་དང་སེམས་དཔའ་ལ།
ནས་བློ་བཀལ་བསམ་པ་ལིང་བསྐྱུར་གྱིས། །ཕྱག་འཚལ་སྐྱབས་འགྲོ་མཆོད་བསྟོད་གསོལ་བ་གདབ། །འདི་
དང་ཕྱི་མའི་བྱ་བ་ཆེའམ་ཆུང་། །གང་ཞིག་བསྒྲུབ་དགོས་ནའང་རང་བློའི་ཕུག །དཀོན་མཆོག་གསུམ་ལ་
གཏད་པས་བསླུ་མི་སྲིད། །ཡིད་ཆེས་བློ་གཏད་འགྱུར་བ་མེད་པ་གནད། །སེམས་ཅན་ཐམས་ཅད་ཕ་མར་
མ་བྱས་མེད། །ཀུན་ལ་བྱམས་དང་སྙིང་རྗེ་ཚད་མེད་བསྒོམ། །ཁྱད་པར་ཉམ་ཐག་འགྲོ་དང་དུད་འགྲོ་དང༌།།
ཐ་མ་ཁྱི་ཕག་ཡན་ཆད་སྙིང་རྗེས་སྐྱོངས། །རང་ཉིད་སེམས་ཅན་གཞན་གྱི་དོན་ཆེད་དུ། །ཚེ་གཅིག་སངས་
རྒྱས་ཐོབ་འདོད་སེམས་བསྐྱེད་པ། །ཐེག་ཆེན་ལམ་གྱི་གཞི་ཡིན་མེད་མི་རུང༌། །སྡིག་ལྟུང་གང་ཡང་སྟོབས་
བཞི་ཚང་པས་བཤགས། །ཉིན་མཚན་ཀུན་ཏུ་ལུས་ངག་ཡིད་གསུམ་གྱིས། །ཕྱག་བསྐོར་བྱེད་དང་ཁ་ཏོན་
འདོན་པ་དང༌། །བོད་ཀྱི་ལྷ་སྐལ་སྙིང་པོ་རྣམ་གསུམ་ནི། །མ་ཏྲི་སྤྲུལ་སྐུ་ཨ་དཀར་ལོངས་སྐུ་དང༌། །ས་ལེ་
འོད་ནི་བོན་སྐུའི་སྙིང་པོ་ཡིན། །བརྒྱ་སྟོང་ཁྲི་འབུམ་བྱེ་བ་ས་ཡ་དུང༌། །གང་འགྲུབ་རང་བསྒྲུབ་གཞན་བཅོལ་
ཡི་རངས་ཕུལ། །དཀོན་མཆོག་སྐྱབས་སོང་བསླབ་བྱ་འགལ་མི་བྱ། །སངས་རྒྱས་སྐུ་གཟུགས་ཡི་གེ་ལག་
འཁོར་སོགས། །འགམ་ཡུག་མི་གཏོང་དམའ་ས་འཇོག་མི་བྱ། །བླ་མ་གྲྭ་པ་ཀུན་ལ་མི་སྨོད་ཅིང༌། །སེར་
གཟུགས་ཙམ་ལའང་རང་གིས་དག་སྣང་བསྐྱེད། །འོན་ཀྱང་དུས་ངན་དག་གི་བླ་གྲྭ་འགས། །བླ་མའི་མཛད་
སྲོལ་བོན་གྱི་ཡིན་ལུགས་དང༌། །རྒྱལ་པོའི་ཁྲིམས་ལུགས་གང་ཡང་མི་ཤེས་ཤིང༌། །རང་ངོར་ལྟོས་པའི་ཁྲེལ་
དང་མཚངས་མི་ཤེས། །གཞན་ངོར་ལྟོས་པའི་ངོ་ཚ་དོགས་འཛེམ་མེད། །འདི་དང་ཕྱི་མ་མི་བསམ་ཅི་དགར་
བྱེད། །སྐྱེ་བོའི་དབང་ཕྲོག་ཁྱིམས་པའི་ལས་བཀོད་བྱེད། །རང་ལ་དགོས་ངེས་དགེ་སྤྱོད་རྒྱབ་ཏུ་སྤོང༌། །མི་
དགོས་འཁོར་བའི་ལས་སྤྱོད་དང་དུ་ལེན། །དགོན་པ་གྲྭ་གཤགས་ཡུལ་ཤོར་ཁྱིམ་བཞིན་བསྐྱུར། །གཟན་
ཤམ་ཚུལ་ཆས་སྤྲུལ་ལྤགས་དོར་བཞིན་སྤོང༌། །ཚུལ་ཁྲིམས་དམ་ཚིག་བུད་མེད་བློ་ཕུག་བཞག །ཚོང་དང་
བུན་སྐྱེད་གཡོ་སྒྱུས་འཁོར་ལོ་བསྐོར། །དུས་ངན་འདི་ཡི་བླ་གྲྭ་ཤེས་མེད་ལ། །བདེར་གཤེགས་རྒྱལ་བའི་
བཀའ་བས་དབྱུག་པས་བཙན། །གསུངས་ལྟར་འདི་ནི་རྒྱལ་པོ་ཁྱོད་ལ་རག །དབང་ཆེན་རྒྱལ་པོས་གང་
ཡང་དབང་བྱར་ཆོག །བླ་མའི་ཆོས་བས་རྒྱལ་པོའི་བཀའ་དེ་བཙན། །སངས་རྒྱས་བསྟན་པ་སྤེལ་ལ་རྒྱལ་

ཞལ་གདམས་བསླབ་བྱའི་སྐབས།
163
པོ་ལྷག །དེ་ཕྱིར་ཁྱོད་ཀྱི་འོག་འཁོད་དགོན་སྡེ་ཀུན། །སངས་རྒྱས་བསྟན་པའི་གཞུང་ལུགས་དང་མཐུན་པའི།།
བཀྲ་ཤིས་སྨན་རིའི་ལུགས་བཟང་ཅི་བཞིན་དུ། །ཐབས་མཁས་བྱ་བས་བཅོས་སམ་བཙན་ཐབས་ཀྱིས།།
རྒྱལ་པོའི་ཁྲིམས་བཏུག་མི་འགལ་བསྟན་དོན་ཡིན། །འདི་ནི་ཁོ་བོས་རྒྱལ་བསྟན་རིན་ཆེན་ལ། །ལྷག་
བསམ་དཀར་བའི་བཏང་སྙོམས་འཇོག་མི་རུང༌། །རང་གི་འོག་སྡེ་ཡུལ་འབྲོག་ཐམས་ཅད་ལ། །རྔོན་རྒྱ་
སྡིག་གཅོད་རྐུ་རྒྱ་ཇག་ཁྲིམས་དང༌། །ཁྱད་ཧོ་ཏ་ཧོང་པའི་མོ་ཚུན་ཀྱོའུ་སོགས། །རྐོ་མི་རུང་ཞིང་ཡ་ཕྱི་ཡིན་མི་
བཏབ། །རི་ལ་མེ་གཏོང་རི་ཞིང་གསར་དུ་བྱེད། །རི་གཉན་བརྐོ་དང་ཤིང་གཉན་གཅོད་པ་དང༌། །རྡོ་གཉན་
བཤིགས་སོགས་ཡུལ་ལྷ་འཁྲུགས་པས་སྤོང༌། །མདོར་ན་ཤེས་ལྡན་བློ་ཡིས་བརྟག་བྱས་ལ། །འདི་དང་ཕྱི་
མར་གནོད་པའི་ལས་རྣམས་བཀག།
རང་སྡེ་བོན་ཆོས་རང་ཤོག་སོ་སོ་ནས། །སྤྱི་ནས་སྤྱི་བསྒྲུབ་དགུང་འདོན་མྱུངས་གནས་དང༌། །སཱཙྪ་
གནས་འདྲེན་ཚེ་ཐར་བསང་ཆབ་གཏོར། །སྐྱབས་འགྲོ་བྱེ་བ་སྙིང་པོ་རྣམ་གསུམ་སོགས། །བྱེ་བ་གྲངས་
བཅས་བྱམས་མ་འབུམ་ཐེར་རྣམས། །ལོ་རེ་བཞིན་དུ་མ་ཆགས་དམ་དམ་དུ། །རྒྱལ་པོའི་ཁྲིམས་བཞིན་སྡེ་
བས་འགལ་མི་བྱ། །དགོས་སུ་རང་རང་བཟའ་ཚང་གང་ཡོད་ཀྱིས། །སྐྱབས་འགྲོ་དགུང་འདོན་ཕྱག་བསྐོར་
སྒྲིབ་སྦྱོང་དང་། །ལག་འཁོར་ཕྲེང་བ་བཅང་དང་སྨྱུངས་གནས་བསྲུང༌། །རྡོ་འབུམ་བཞེངས་དང་སཱཙྪ་གདབ་
པ་དང༌། །ཇོ་དར་བཙུག་དང་ལྷ་དང་བླ་མར་མཆོད། །མ་ཏྲི་ཨ་དཀར་རྒྱུན་དུ་ཁ་འདོན་བྱེད། །བྱམས་མ་ལ་
སོགས་བོན་པོས་བོན་བཞིན་སྤྱོད། །ཆོས་པས་མ་ཎི་སིདྡྷི་སྒྲོལ་མ་སོགས། །རང་ལུགས་བཞིན་དུ་དགེ་སྤྱོད་
སྡིག་པ་སྤོངས། །མདོར་ན་ཡུལ་སྡེ་འདི་ཡི་སེར་སྐྱ་རྣམས། །གྲྭ་པས་ལྷ་ཆོས་སྐྱོངས་ལ་ཆོས་ཁྲིམས་སྲུངས།།
སྐྱེ་བོ་མི་ཆོས་སྐྱོང་ལ་རྒྱལ་ཁྲིམས་སྲུངས། །དམ་པའི་ལྷ་ལུགས་འཇིག་རྟེན་མི་ལུགས་ཞེས། །ལུགས་གཉིས་
འཛིན་པའི་རྒྱལ་པོས་སོ་སོར་སྐྱོངས། །ལུགས་གཉིས་འགལ་བའི་རིགས་རྣམས་ཚར་གཅོད་བྱ།།
ཁྱད་པར་སངས་རྒྱས་བསྟན་པའི་གཞི་མ་ནི། །རྒྱལ་བའི་བཀའ་དང་བཀའ་ལ་བརྟེན་པ་གཉིས།།
དེ་དག་རྩ་བ་ཁམས་བརྒྱད་དྲི་མེད་མདོ། །འབུམ་སྡེ་སྐོར་སོགས་ཡིག་པར་འདི་རྣམས་ཡིན། །འདི་དག་ཡིད་
བཞིན་ནོར་བུ་ལྟ་བུ་སྟེ། །འབུ་དང་བྱི་བ་ཆུ་ཐིགས་ཟག་པ་དང༌། །རྡུལ་གྱིས་སྦགས་དང་ས་འོག་བྱིང་བ་དང༌།།
བཞག་ལེན་དུས་སུ་ཡིག་འབྲུ་ཆགས་གྲུམ་དང༌། །དོགས་འཇོམ་མེད་པར་རྡོ་བཞིན་དོར་བ་དང༌། །དབུ་
ཞབས་མེད་པར་རྩྭ་བཞིན་བསྲེས་པ་རྣམས། །ཤིན་ཏུ་མི་རུང་དེ་དག་རྟག་ཏུ་སྤོངས། །ཡིག་འབྲུ་རེ་ལའང་
གསེར་སྲང་རིན་ཐང་གནས། །བཀུར་སྟི་ཕུ་དུད་རིམ་གྲོ་ཕྱག་མཆོད་དང་། །སྤོས་དང་མར་མེ་ཡོན་ཆབ་རྒྱན་
དུ་འབུལ། །ཞལ་གསོ་ཁ་བཀང་གསར་སྐྲུན་བྱེད་པ་ལ། །ཞུམ་པ་མི་དགོས་ཐུགས་ལ་སྤོབས་པ་བསྐྱེད།།

164
ཞལ་གདམས་དང་མགུར་གླུ་གཅེས་བཏུས།
སེམས་ཀྱིས་ནུས་ན་ནོར་གྱིས་ཕོངས་པ་མེད། །རྒྱུ་ནོར་གང་ཡོད་བསྟན་པའི་ཕྱོགས་སུ་ཐོངས། །ནོར་གྱི་
མཆོག་གྱུར་ཕྱི་མའི་དགེ་རྒྱགས་ཡིན། །དུས་ངན་འདི་ལ་ཟས་ནོར་རྟག་པ་མེད། །རབ་རྒྱལ་བཙན་རྒྱལ་དེང་
སང་སྟོང་ནས་འདུག །རྒྱལ་པོ་གཞན་ལའང་མི་རྟག་འགྱུར་ཚུལ་ལྟོས། །སངས་རྒྱས་བསྟན་པ་འཛིན་པ་བླ་
གྲྭ་ཡིན། །གྲོ